A. H. Tammsaare

Anton Hansen (30 Januari 1878 – 1 Mac 1940), dikenali dengan pseudonim A. H. Tammsaare dan variannya, ialah seorang penulis Estonia yang terkenal, dan pentalogi beliau, Kebenaran dan Keadilan (Tõde ja õigus; 1926–1933), dianggap sebagai salah satu karya utama dalam kesusasteraan Estonia serta dikenali sebagai "Novel Estonia".A. H. Tammsaare. L. Siimisker, A. Palm. Eesti Raamat. Tallinn 1978. Pg. 64

 Biografi 
Tammsaare dilahirkan di Daerah Järva, dalam wilayah Albu, di desa Vetepere, Estonia. Beliau berasal daripada keluarga petani yang miskin, tetapi berjaya mengumpul wang yang mencukupi untuk pendidikan. Keluarganya agak berpendidikan untuk zaman itu; bapanya melanggan surat khabar, sesuatu yang jarang dilakukan oleh petani Estonia ketika itu. Beliau belajar di Väike-Maarja dan kemudian di Gimnasium Hugo Treffner, Tartu, sebelum melanjutkan pengajian undang-undang di Universiti Tartu. Pengajiannya terhenti pada 1911 akibat tuberkulosis, dan beliau menghabiskan lebih setahun di sanatorium di Sochi, di mana rumah muziumnya kini dibuka kepada orang awam, serta enam tahun berikutnya di ladang abangnya di Koitjärve, Estonia (sekarang sebahagian daripada Hutan Simpan Põhja-Kõrvemaa), membaca karya-karya Miguel de Cervantes, William Shakespeare dan Homer. Kakaknya, Maria Hansen, ialah ibu kepada anak saudara Tammsaare, pelakon Arno Suurorg.

Pada 1918, selepas Estonia mencapai kemerdekaan, Tammsaare berpindah ke Tallinn. Di sinilah beliau menulis karya prosa berdasarkan sejarah dan kehidupan rakyat Estonia, yang menjadikannya tokoh penting dalam kesusasteraan Estonia.

Tammsaare berminat dalam falsafah dan psikologi, dan novel-novelnya mencerminkan idea-idea Bergson, Jung dan Freud. Bagaimanapun, beliau skeptikal terhadap kosmopolitanisme, menulis bahawa “budaya Eropah adalah sesuatu yang perlu diatasi jika ingin melihat kemenangan cinta, keadilan, dan kemanusiaan yang sering disebut begitu sahaja." Seolah umpama kumpulan Carl Robert Jakobson dan Jaan Tõnisson dalam gerakan Pembaharuan Tartu, beliau percaya budaya Estonia paling terpelihara oleh petani dan intelektual dari latar belakang luar bandar.

Karyanya dipengaruhi oleh Oscar Wilde, Knut Hamsun dan André Gide, tetapi paling banyak oleh realis Rusia. Tammsaare pernah berkata, "Dalam seluruh kesusasteraan dunia, saya tidak pernah membaca apa-apa yang setanding dengan penulis Rusia… tiada siapa yang boleh dibandingkan dengan Tolstoy, Dostoevsky atau Gogol." Dostoevsky khususnya memberi kesan mendalam kepadanya, terutama melalui karya Jenayah dan Hukuman, yang membuatnya seolah-olah hidup dalam mimpi sedar di bawah pengaruh penulis itu.

 Bibliografi 
Karya awal Tammsaare dicirikan oleh realisme puitis luar bandar. Beberapa ceritanya juga mencerminkan suasana tahun revolusi 1905. Dalam tempoh kedua beliau (1908–1919), Tammsaare menulis beberapa novel bandar pendek dan koleksi miniatur. Contohnya, dalam Poiss ja liblikas (1915, Kanak-kanak dan Rerama), pengaruh Oscar Wilde dapat dilihat. Karya yang paling terkenal di peringkat antarabangsa ialah novel terakhirnya, Iblis bersama Pasport Palsu (Põrgupõhja uus Vanapagan).

Pentalogi Kebenaran dan Keadilan terdiri daripada lima jilid tanpa tajuk individu (beberapa tajuk ditambah dalam terjemahan). Jilid ketiga mengandungi deskripsi tentang Revolusi Rusia 1905, yang disampaikan berdasarkan perhatian eksistensial terhadap penderitaan individu, bukan ideologi, dan oleh itu sering digabungkan dengan jilid kedua oleh penapisan Soviet.

Hari ini, jilid ketiga kadangkala dianggap "kurang artistik", walaupun penggambaran revolusi itu setaraf dengan adegan serupa dalam Doktor Zhivago karya Pasternak. Di Estonia, jilid kedua, yang menampilkan adegan pendidikan di Tartu, paling digemari. Kritikan antarabangsa biasanya menganggap jilid pertama paling kuat, sebagai novel petani klasik ala Hamsun, yang paling jelas menggambarkan "karakter Estonia" melalui dua tokoh petani antagonis, Andres dan Pearu. Tammsaare menjelaskan bahawa setiap jilid mengupas hubungan manusia dengan: (1) tanah, (2) tuhan, (3) negara dan masyarakat, (4) diri sendiri, dan (5) penerimaan atau penyerahan.

Karya Kebenaran dan Keadilan hanya diterjemahkan ke dalam bahasa Inggeris pada tahun 2014 oleh Haute Culture Books, dengan jilid pertama berjudul Andres and Pearu. Selain itu, terdapat dua terjemahan lengkap dalam bahasa Jerman, dan masing-masing satu dalam bahasa Perancis, Latvia dan Czech. Jilid pertama juga diterjemahkan ke dalam bahasa Finland, Poland dan Hungary (dengan tajuk Orcád verítékével).

 Karya terpilih 
Berikut ialah senarai beberapa karya utama Tammsaare beserta tahun terbitannya:

 1902: Kaks paari ja üksainus (Two Pairs and the One)
 1903: Vanad ja noored (Old Ones and Young Ones)
 1907: Raha-auk (The Money-Hole)
 1907: Uurimisel (Be in Prospect)
 1908: Pikad sammud (Langkah Jauh)
 1909: Noored hinged (Semangat Muda)
 1910: Üle piiri (Rentas Sempadan)
 1915: Kärbes (The Fly)
 1915: Keelest ja luulest (About Language and Poetry)
 1915: Poiss ja liblikas (Kanak-kanak dan Rerama)
 1917: Varjundid (Rupa Bayang)
 1919: Sõjamõtted (Thoughts of War)
 1921: Juudit (Judith)
 1922: Kõrboja peremees (The Master of Kõrboja)
 1923: Pöialpoiss (The Midget)
 1924: Sic Transit
 1926–1933: Tõde ja õigus I–V (Kebenaran dan Keadilan, vols. 1–5)
 1932: Meie rebane (Rubah Kami)
 1934: Elu ja armastus (Hidup dan Cinta)
 1935: Ma armastasin sakslast (Aku mencintai seorang Jerman)
 1936: Kuningal on külm (The King Is Cold)
 1938: Hiina ja hiinlane (China dan orang Cina)
 1939: Põrgupõhja uus Vanapagan (Iblis bersama Pasport Palsu)
 1977: Miniatures
 1977–1993: Kogutud teosed, 18 jilid (Collected Work)

 Legasi 
Nama Tammsaare turut digunakan untuk kapal perikanan Soviet, Anton Tammsaare, sepanjang 84 meter (276 kaki) yang mula beroperasi pada 1962. Kapal ini menjadi perhatian pada 1976 apabila disita di Amerika Syarikat kerana menangkap udang karang secara haram.   Ia sekali lagi ditahan pada 1978 di United Kingdom berhubung dengan sebuah perlanggaran di Laut Utara. 

 Lihat juga 
 Lydia Koidula

 Catatan 

 Pautan luar 

 Who is A.H.Tammsaare?
 Tammsaare Museum in Kadriorg
 Central bank website - shows the 25-Kroon banknote, with its depiction of Tammsaare and his farm

Category:Kelahiran 1878
Category:Kematian 1940
Category:Penulis Estonia
Category:Penulis novel Estonia
Category:Alumni Universiti Tartu